Koad Lannoez

Koad Lannoez eo trede koad brasañ Breizh, war-lerc'h koad Pempont ha koad ar C'havr. Estreget kumun Lannoez, en em astenn ar c'hoad dreist-holl e kumun Ar Govelioù war 4 195,94 ha. E 2007, an darn vrasañ eus ar c'hoad zo bet prenet gant ur gompagnunezh etrebroadel c'hall TNLELP/ZNIEFF: 530006826- Forêt de Lanouée.

 Deskrivadur 
kleiz|thumb|Kartenn dopografek Koad Lannoez
Kozh-Noe eo ar c'hoad-mañ ha gwall drenk e zouar. Emañ 90% eus ar c'hoad e kumun Ar Govelioù hag ar peurrest zo e Lannoez, er C'hrav-Sant-Laorañs hag e Pluvaeg e Bro-Sant-Brieg.

Un daouarc'heg rummet evel un TNLELP eo lodenn gwalarn ar c'hoad abalamour ma vez kavet ar plant Myrica gale, Pinguicula lusitanica ha glizheolez-delioù-hir du-hont. Gwez-derv, faou ha kelenn a vez kavet a-hont ivez.

Tri-ugent bennak spesad laboused, o vont da get evit un darn, 'zo bet renablet ennañ.

 Istor 
Etre 1756 ha 1886 e voe korvoet ar c'hoad evit pourchas govelioù Lannoez.

Ur gorread a 3 800 hektar, da lavaret eo 90% eus ar c'hoad, zo bet prenet e 2007 gant kompagnunezh Louis-Dreyfus, homañ he deus gwerzhet an takad-mañ e 2015 d'ar gompagnunezh ganadian Boralex hag he deus kroget da zifraostañ ar c'hoad hep tamm aotre ebet war un 12 km² bennak evit plantañ ur park rodoù-avel a rankje distrujañ 331 ha (8,7 %, eus ar c'hoad) Forêt de Lanouée. Sa vente à la Caisse des dépôts n’enterre pas le projet d’éoliennes - Le Télégramme. Dre ma n'he doa Boralex tamm aotre ebet da gregiñ gant an difraostañ e oa bet harzet ar chanter gant lez-varn Roazhon d'an 11 a viz Gouere 2017.

Ne oa ket fin ar raktres avat, adprenet eo bet ar c'hoad gant ur strollad all ha daneveller publik an Naoned a erbed kenderc'hel gant al labourioù, a-hed-all eo staliet sichennoù betoñs ar rodoù-avel ha ledanaet ha teret eo an hentoù dija Forêt de Lanouée. Chronique d’un désastre écologique - Le Télégramme. Ensellet eo ar raktres gant ar C'huzul-Stad e miz Here 2019 Forêt de Lanouée. Le projet éolien devant le conseil d’État- Le Télégramme.

Liammoù diavaez
Koad Lannoez
Reporterre, 12/07/2017

 Notennoù 

Lannoez